# Casa Amatller

### De Viquipèdia

La Casa Amatller i la Casa Batlló

La Casa Amatller és el segon gran modument modernista del Passeig de Gràcia, a Barcelona. Josep Puig i Cadafalch va ser l'arquitecte que el va dur a terme entre els anys 1898 i 1900. Degut a la proximitat amb la Casa Lleó i Morera i la Casa Batlló, el lloc on es troben aquests tres edificis modernistes, s'han conegut com l'"Illa de la Discòrdia".

L’any 1898, l’industrial xocolater Antoni Amatller, va voler transformar un edifici vell del 1875, que havia comprat per traslladar-s'hi. L’industrial va encarregar les obres a Puig i Cadafalch, que va apostar per donar-li l’aparença de palau gòtic urbà, amb una façana plana i un pati central amb una escala que dóna accés a l’habitatge principal, tot i que l’immoble havia de ser habitat per diverses famílies.

Puig i Cadafalch va crear la Casa Amatller amb una lectura molt personal del gòtic, barreja influències del gòtic català amb el gòtic dels palauets urbans dels Països Baixos in finalment son presents els típics detalls d'inspiració de l'edat mitjana. El més sorprenent de l’edifici és l’esglaonada façana de reminiscències nòrdiques, que recorda a una tauleta clàssica de xocolata.

El pis principal és un dels pocs de Barcelona que encara conserven la riquesa ornamental i l’atmosfera daurada i opulenta d’aquella burgesia de l’Eixample.

## [edita] Informació pràctica

- Direcció: Passeig de Gràcia, 41 (Barcelona)
- Telèfon: (+34) 93 496 12 45
- Transport: Autobusos: 7, 16, 17, 22, 24, 28

      Metro: L2, L3, L4 (Passeig de Gràcia)

- Visites: Només es pot visitar la planta baixa.
- Al Museu Nacional d'Art de Catalunya (MNAC) es poden veure diversos elements del mobiliari original d’aquesta casa.

## [edita] Enllaços externs

- Pàgina oficial de l'Ajutament de Barcelona

Obtingut de "http://ca.wikipedia.org../../../c/a/s/Casa_Amatller_58ca.html"

Categories: Edificis de Barcelona | Modernisme

##### Views

- Article
- Discussió
- Revisió actual

##### Cerca